CELEX: E2019J0002
Language: mt
Date: 2019-11-13 00:00:00
Title: Il-Qorti tal-Efta Sentenza tal-Qorti tat-13 ta’ Novembru 2019 fil-Kawża E-2/19

6.2.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 40/33
            
         
      IL-QORTI TAL-EFTA SENTENZA TAL-QORTI
      tat-13 ta’ Novembru 2019
      fil-Kawża E-2/19
      D u E
      
         (Moviment liberu tal-persuni – Adattamenti settorjali għall-Liechtenstein — Dritt ta’ residenza — Dritt ta’ residenza derivat għall-membri tal-familja — Direttiva 2004/38/KE”
      
      (2020/C 40/04)
      Fil-kawża E-2/19, D u E - TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u ta’ Qorti tal-Ġustizzja mill-Qorti Amministrattiva tal-Prinċipat tal-Liechtenstein (Verwaltungsgerichtshof des Fürstentums Liechtenstein) dwar l-interpretazzjoni tad-Direttiva 2004/38/KE tal-Parlament Ewropew u tal-Kunsill tad-29 ta’ April 2004 dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri, kif adattata għall-Ftehim dwar iż-Żona Ekonomika Ewropea , il-Qorti, magħmula minn Páll Hreinsson, President (Imħallef-Relatur), Bernd Hammermann u Ola Mestad (ad hoc), Imħallfin, tat is-sentenza tagħha fit-13 ta’ Novembru 2019, li l-parti operattiva tagħha hija kif ġej:
      L-adattamenti settorjali għall-Annessi V u VIII għall-Ftehim taż-ŻEE, b’mod partikolari l-Punt III tiegħu, ma jċaħħdux lill-membru tal-familja ta’ ċittadin taż-ŻEE, li għandu permess ta’ residenza validu u li qed jirrisjedi fil-Liechtenstein, mid-dritt li jakkumpanja jew jingħaqad ma’ ċittadin taż-ŻEE fil-Liechtenstein fuq il-bażi tal-Artikolu 7(1)(d) tad-Direttiva 2004/38/KE, anki jekk il-permess ta’ residenza li ċ-ċittadin taż-ŻEE f’Liechtenstein għandu ma jkunx ingħata fuq il-bażi tas-sistema prevista fl-adattamenti settorjali.